**Nota informativa la proiectul hotărîrii de Guvern „Pentru modificarea şi completarea Hotărîrii de Guvern nr. 1408 din 10.12.2008”**

Prezentul proiect este elaborat in conformitate cu prevederile Legii nr. 221-XVI din 19 octombrie 2007 privind activitatea sanitar-veterinară, Legii nr. 50 din 28.03.2013 cu privire la controalele oficiale pentru verificarea conformităţii cu legislaţia privind hrana pentru animale şi produsele alimentare şi cu normele de sănătate şi de bunăstare a animalelor, Legii nr. 113 din 18.05.2012 cu privire la stabilirea principiilor şi a cerinţelor generale ale legislaţiei privind siguranţa alimentelor și vine întru executarea prevederilor Hotărîrii Guvernului nr. 51 din 16 ianuarie 2013 privind organizarea şi funcţionarea Agenţiei Naţionale pentru Siguranţa Alimentelor, precum şi ale titlului V„Comerţ şi aspecte legate de comerţ”, capitolul 4„Masuri sanitare si fitosanitare”, secţiunea 2 „ Domeniul veterinar” din Planul naţional de acţiuni pentru implementarea Acordului de Asociere Republica Moldova – Uniunea Europeană în perioada 2017-2019, aprobat în data de 28 decembrie 2016.

 Proiectul de act normativ naţional este adus în concordanţă cu prevederile Regulamentului (CE) nr. 669/2009 al Comisiei din 24 iulie 2009 de punere în aplicare a Regulamentului (CE) nr. 882/2004 al Parlamentului European şi al Consiliului în ceea ce priveşte controalele oficiale consolidate efectuate asupra importurilor de anumite produse de hrană pentru animale şi alimentare de origine neanimală şi de modificare a Deciziei 2006/504/CE, astfel cum a fost modificat ultima oară (a 30-cea) prin Regulamentul de punere în aplicare (UE) 2017/186 al Comisiei din 2 februarie 2017 din 3.2.2017.

 Operarea modificărilor şi completărilor în Hotărîrea Guvernului nr. 1408 din 10 decembrie 2008 cu privire la aprobarea unor norme sanitar-veterinare, cu ulterioarele modificări şi completări, este impusă de necesitatea acoperiri vidului normaţiv naţional referitor la controalele oficiale consolidate, efectuate asupra importurilor de anumite produse de hrană pentru animale şi alimentare de origine neanimală, prevăzută în actele legislative-normaive menţionate.

 Modificările şi completările propuse prevăd limitarea controalelor oficiale, efectuate asupra importurilor de anumite produse de hrană pentru animale şi alimentare de origine neanimală şi stabilirea listei mărfurilor care pot de supuse controalelor oficiale consolidate.

 Implementarea prevederilor prezentei Norme se va efectua din bugetul de stat în limita mijoacelor alocate pentru activităţile Agenţiei, nu necesită mijloace financiare suplimentare şi au ca scop facilitarea schimburilor comerciale ale Republicii Moldova cu produsele menţionate prin conformarea la cerinţele înaintate.

 Prezentul act normatv nu are impact asupra activității de întreprinzător și nu necesită elaborarea Analizei impactului de reglementare.

 **Ministru Vasile BÎTCA**

Ex.: Ludmila Kovaliov

Tel.: 022-210-724